Les piscines de Roís de Corella i de Beniopa reobrin les portes al públic el pròxim dilluns per a la temporada d'estiu
03 juny 2021

## Les piscines de Roís de Corella i de Beniopa reobrin les portes al públic el pròxim dilluns per a la temporada d'estiu03 juny 2021Última actualització: 03 juny 2021

![](../gestion/img/82141852b4671daa0c8be6652b3701b78d93e7af69421d7e92f1712b6b506779.jpg)  
  

La regidora delegada d'Esports, **Lydia Morant**, ha informat que les piscines recreatives d'estiu de Roís de Corella i de Beniopa reobrin les portes al públic el pròxim de dilluns 7 de juny donada la previsió meteorològica per a aquest cap de setmana.

Així, segons ha explicat Morant, l'horari d'obertura serà de dilluns a divendres de 16:30h a 20:00h i els dissabtes i diumenges d'11:00h a 14:30h i de 16:30h a 20:00h. Aquest horari es mantindrà fins al 23 de juny, data que coincideix amb el tancament dels col·legis per període de vacances, mentre que a partir del 24 de juny fins al tancament de temporada es mantindrà el mateix horari entre setmana.

Entre les normes d'ús orientades a respectar les mesures de seguretat anti-Covid fixades per Sanitat, destaquen les següents:

*   Aforament màxim de 186 i 117 persones a les piscines de Roís de Corella i Beniopa, respectivament;
*   Ús obligatori de mascareta i calçat fora de l'aigua;
*   Manteniment dels objectes i distància personal a 1,5 m;
*   Ús del 50% de vestuaris i dutxes i ús exclusiu de maniguets (no altres materials de natació)
*   Utilització de cadira personal que es desinfectarà abans d'entrar i que no es podrà deixar al recinte esportiu. Les persones majors de seixanta-cinc anys amb mobilitat reduïda podran sol·licitar cadires a l'equipament de salvament o al personal de la instal·lació, personal que vetlarà pel compliment de la normativa.

Per a accedir a les instal·lacions, on s'hi comptarà amb senyalització d'entrada i eixida, "_es requereix reserva prèvia amb 48 h d'antelació (únicament 1 reserva per usuari i per dia), la qual es podrà gestionar a través de l'aplicació "Gimnasio Virtual", accedint a la pàgina municipal gandia.provis.es o bé mitjançant el telèfon 96 295 96 75_", ha explicat Morant. L'entrada serà puntual i el preu serà de 2,80€ (adults) i 1,50€ (menors de 16 anys, els quals no podran accedir al recinte sense la companyia d'una persona adulta).

Al respecte, la responsable d'Esports ha recordat que també "_es podrà adquirir els abonaments de 10 entrades individuals amb la tramitació de l'alta prèvia a les oficines del Servei d'Esports i amb la corresponent adquisició del dispositiu de proximitat amb tecnologia FARE_". Per a garantir l'oferta del servei a aquelles persones que no estiguen familiaritzades amb les noves tecnologies o que no disposen d'aparells digitals, es reservà un 30% de les entrades per a la venda en consergeria.

El pagament de l'entrada que s'efectue al mateix centre esportiu deurà ser exclusivament a través de targeta bancària.